**JELGAVAS PILSĒTAS PAŠVALDĪBAS 2015.GADA 24.SEPTEMBRA SAISTOŠO NOTEIKUMU Nr.15-15**

**”JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Jelgavas pilsētas pašvaldības 2015.gada 24.septembra saistošie noteikumi Nr.15-15 „Jelgavas pilsētas pašvaldības pabalstu piešķiršanas noteikumi” (turpmāk – saistošie noteikumi) tiek izdoti saskaņā ar likuma „Par pašvaldībām” 43.panta trešo daļu, Sociālo pakalpojumu un sociālās palīdzības likuma 35.panta ceturto daļu.Saistošie noteikumi nosaka kārtību, kādā tiek piešķirti un izmaksāti pašvaldības pabalsti, lai nodrošinātu Jelgavas pilsētas pašvaldības brīvprātīgo iniciatīvu izpildi.  |
| 2.Projekta nepieciešamības pamatojums | Saistošie noteikumi tiek izdoti saskaņā ar likuma „Par pašvaldībām” 43.panta trešo daļu, Sociālo pakalpojumu un sociālās palīdzības likuma 35.panta ceturto daļu.Ņemot vērā Latvijas Republikas Valsts kontroles un Latvijas Republikas Labklājības ministrijas priekšlikumus, saistošajos noteikumos tiek pilnveidota kārtība pašvaldības pabalstu piešķiršanai un izmaksai saskaņā ar Latvijas Republikas normatīvajiem aktiem. Tiek plānots, ka pabalstus: ēdināšanai vispārējās izglītības iestādē, pirmsskolas izglītības iestādes ēdināšanas pakalpojuma apmaksai, individuālo mācību piederumu iegādei, pilsētas sabiedriskā transporta braukšanas maksas segšanai, medicīnas pakalpojumu apmaksai var saņemt maznodrošinātas ģimenes ar bērniem, kas attiecīgi var palielināt minēto saņēmēju loku vismaz par 200 ģimenēm ar bērniem.Tiek precizēta kārtība, kādā tiek piešķirts pabalsts medicīnas pakalpojumu apmaksai. Tiek palielināts pabalsts pirmsskolas izglītības iestādes ēdināšanas pakalpojuma apmaksai. |
| 3.Informācija par plānoto projekta ietekmi uz pašvaldības budžetu | Saistošo noteikumu realizēšanai tiek plānoti naudas līdzekļi Jelgavas pilsētas pašvaldības iestādes „Jelgavas sociālo lietu pārvalde” 2016.gada budžetā. Pabalsta pirmsskolas izglītības iestādes ēdināšanas pakalpojuma apmaksai palielināšanai vidēji par 7,00 *euro* mēnesīno 2016.gada 1.janvāra JSLP budžetā nepieciešami 38500,00 *euro* (500 izglītojamie X 7,00 *euro* mēnesī X 11 mēneši). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5.Informācija par plānoto projekta ietekmi uz administratīvajām procedūrām | Tiek uzturēti labas pārvaldības principi, dažus pašvaldības pabalstus ir tiesīgas saņemt ģimenes (personas), kuras atbilst maznodrošināto ģimeņu (personu) statusam. |
| 6.Informācija par konsultācijām ar privātpersonām | Saistošo noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A.Rāviņš